CELEX: 32006L0001
Language: fi
Date: 2006-01-18 00:00:00
Title: Euroopan parlamentin ja neuvoston direktiivi 2006/1/EY, annettu  18 päivänä tammikuuta 2006 , ilman kuljettajaa vuokrattujen ajoneuvojen käyttämisestä maanteiden tavaraliikenteessä (kodifioitu toisinto)   (ETA:n kannalta merkityksellinen teksti)

4.2.2006   
            
            
               FI
            
            
               Euroopan unionin virallinen lehti
            
            
               L 33/82
            
         
      EUROOPAN PARLAMENTIN JA NEUVOSTON DIREKTIIVI 2006/1/EY,
   
   annettu 18 päivänä tammikuuta 2006,
   ilman kuljettajaa vuokrattujen ajoneuvojen käyttämisestä maanteiden tavaraliikenteessä
   (kodifioitu toisinto)
   (ETA:n kannalta merkityksellinen teksti)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan yhteisön perustamissopimuksen ja erityisesti sen 71 artiklan,
   ottavat huomioon komission ehdotuksen,
   ottavat huomioon Euroopan talous- ja sosiaalikomitean lausunnon (1),
   ovat kuulleet alueiden komiteaa,
   noudattavat perustamissopimuksen 251 artiklassa määrättyä menettelyä (2),
   sekä katsovat seuraavaa:
   
               (1)
            
            
               Ilman kuljettajaa vuokrattujen ajoneuvojen käyttämisestä maanteiden tavaraliikenteessä 19 päivänä joulukuuta 1984 annettua neuvoston direktiiviä 84/647/ETY (3) on muutettu huomattavilta osilta (4). Selkeyden ja järkeistämisen takia mainittu direktiivi olisi kodifioitava.
            
         
               (2)
            
            
               Käyttämällä vuokrattuja ajoneuvoja voidaan tietyissä tilanteissa eri tekijöihin panostaa siten, että käytetään tuotantotekijöitä kansantaloudellisesti mielekkäällä tavalla.
            
         
               (3)
            
            
               Liiketaloudellisesti tämä mahdollisuus tuo kuljetusten järjestämiseen joustavuutta, joka lisää siten asianomaisten yritysten tuottavuutta.
            
         
               (4)
            
            
               Tämä direktiivi ei vaikuta liitteessä I olevassa B osassa mainittuihin jäsenvaltioita velvoittaviin määräaikoihin, joiden kuluessa jäsenvaltioiden on saatettava direktiivit osaksi kansallista lainsäädäntöä,
            
         OVAT ANTANEET TÄMÄN DIREKTIIVIN:
   1 artikla
   Tässä direktiivissä tarkoitetaan
   
               a)
            
            
               ”ajoneuvolla” sellaista moottoriajoneuvoa, perävaunua, puoliperävaunua ja ajoneuvoyhdistelmää, joka on tarkoitettu yksinomaan tavaran kuljetukseen;
            
         
               b)
            
            
               ”vuokratulla ajoneuvolla” ajoneuvoa, joka on ajoneuvon käyttöön luovuttaneen yrityksen kanssa tehdyn sopimuksen perusteella korvausta vastaan tietyksi ajaksi annettu toisen lukuun tai omaan lukuunsa maanteiden tavaraliikennettä harjoittavan yrityksen käyttöön.
            
         2 artikla
   1.   Jokaisen jäsenvaltion on sallittava, että vuokrattuja ajoneuvoja käyttävät jäsenvaltioiden välisessä liikenteessä sen alueella yritykset, jotka ovat sijoittautuneet toiseen jäsenvaltioon, jos
   
               a)
            
            
               ajoneuvo on rekisteröity tai otettu käyttöön viimeksi mainitun jäsenvaltion lakien mukaisesti;
            
         
               b)
            
            
               sopimus koskee ainoastaan ajoneuvon vuokraamista ilman kuljettajaa eikä siihen liity saman yrityksen kanssa tehtyä sopimusta, joka koskee kuljettajan tai muun henkilökunnan palkkaamista;
            
         
               c)
            
            
               vuokrattu ajoneuvo on vuokrasopimuksen voimassaoloaikana ainoastaan ajoneuvoa käyttävän yrityksen käytössä;
            
         
               d)
            
            
               vuokrattua ajoneuvoa kuljettaa sitä käyttävän yrityksen henkilökunta.
            
         2.   Edellä 1 kohdan a–d alakohdassa tarkoitettujen ehtojen noudattaminen on todistettava seuraavilla asiakirjoilla, jotka on pidettävä mukana ajoneuvossa
   
               a)
            
            
               vuokrasopimus tai sen oikeaksi todistettu ote, josta ilmenevät ennen kaikkea vuokralle antajan ja vuokralle ottajan nimi, sopimuksen päiväys ja voimassaoloaika ja ajoneuvon tunnistetiedot;
            
         
               b)
            
            
               jos kuljettaja ei ole ajoneuvon vuokralle ottaja, kuljettajan työsopimus tai sen oikeaksi todistettu ote, josta ilmenevät erityisesti työnantajan ja työntekijän nimi, työsopimuksen päiväys ja kesto tai viimeisin palkkaliuska.
            
         Tarvittaessa a ja b alakohdassa tarkoitetut asiakirjat voidaan korvata vastaavalla jäsenvaltion toimivaltaisten viranomaisten antamalla asiakirjalla.
   3 artikla
   1.   Jäsenvaltioiden on toteutettava tarvittavat toimenpiteet sen varmistamiseksi, että niiden yritykset voivat maanteiden tavaraliikenteessä käyttää vuokrattuja ajoneuvoja, jotka on rekisteröity tai otettu liikenteeseen yritysten maiden lainsäädännön mukaisesti, samoin ehdoin kuin omistamiaan ajoneuvoja, jos 2 artiklassa säädetyt edellytykset täyttyvät.
   2.   Jäsenvaltiot voivat jättää 1 kohdan soveltamisalan ulkopuolelle omaan lukuun tapahtuvat kuljetukset, joihin käytettyjen ajoneuvojen suurin sallittu kokonaispaino on enemmän kuin 6 tonnia.
   4 artikla
   Tämä direktiivi ei vaikuta sellaisen jäsenvaltion säännöksiin tai määräyksiin, jossa vuokrattujen ajoneuvojen käyttöä koskevat rajoitukset ovat lievemmät kuin 2 ja 3 artiklassa säädetään.
   5 artikla
   Rajoittamatta 2 ja 3 artiklan soveltamista tämä direktiivi ei vaikuta niiden sääntöjen soveltamiseen, jotka koskevat
   
               a)
            
            
               toisen lukuun tai omaan lukuun tapahtuvan maanteiden tavaraliikenteen markkinoiden järjestämistä ja etenkin markkinoille pääsyä sekä erityisesti tavaraliikenteen kuljetuskyvyn mukaan asetettuja kiintiörajoituksia;
            
         
               b)
            
            
               maanteiden tavaraliikenteen hintoja ja kuljetusehtoja;
            
         
               c)
            
            
               vuokrahintojen määräytymistä;
            
         
               d)
            
            
               ajoneuvojen maahantuontia;
            
         
               e)
            
            
               ehtoja pääsystä toimintaan tai ammattiin, jossa vuokrataan maantieajoneuvoja.
            
         6 artikla
   Kumotaan direktiivi 84/647/ETY, sanotun kuitenkaan rajoittamatta jäsenvaltioita velvoittavia liitteessä I olevassa B osassa asetettuja määräaikoja, joiden kuluessa niiden on saatettava mainitut direktiivit osaksi kansallista lainsäädäntöä.
   Viittauksia kumottuun direktiiviin pidetään viittauksina tähän direktiiviin liitteessä II olevan vastaavuustaulukon mukaisesti.
   7 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   8 artikla
   Tämä direktiivi on osoitettu kaikille jäsenvaltioille.
   
      Tehty Strasbourgissa 18 päivänä tammikuuta 2006.
      
         
            Euroopan parlamentin puolesta
         
         
            Puhemies
         
         J. BORRELL FONTELLES
         
      
      
         
            Neuvoston puolesta
         
         
            Puheenjohtaja
         
         H. WINKLER
         
      
   
   
      (1)  EUVL C 108, 30.4.2004, s. 56.
   
      (2)  Euroopan parlamentin lausunto, annettu 10. helmikuuta 2004 (EUVL C 97 E, 22.4.2004, s. 66), ja neuvoston päätös, tehty 8. joulukuuta 2005.
   
      (3)  EYVL L 335, 22.12.1984, s. 72, direktiivi sellaisena kuin se on muutettuna direktiivillä 90/398/ETY (EYVL L 202, 31.7.1990, s. 46).
   
      (4)  Katso liitteessä I oleva A osa.
   
      LIITE I
      A osa
      Kumottu direktiivi ja sen muutos
      
         (6 artiklassa tarkoitetut)
      
      
                  Neuvoston direktiivi 84/647/ETY
               
               
                  (EYVL L 335, 22.12.1984, s. 72)
               
            
                  Neuvoston direktiivi 90/398/ETY
               
               
                  (EYVL L 202, 31.7.1990, s. 46)
               
            B osa
      Määräajat kansallisen lainsäädännön osaksi saattamiselle
      
         (6 artiklassa tarkoitetut)
      
      
                  Direktiivi
               
               
                  Määräaika kansallisen lainsäädännön osaksi saattamiselle
               
            
                  Direktiivi 84/647/ETY
               
               
                  30. kesäkuuta 1986
               
            
                  Direktiivi 90/398/ETY
               
               
                  31. joulukuuta 1990
               
            
   
      LIITE II
      Vastaavuustaulukko
      
                  Direktiivi 84/647/ETY
               
               
                  Tämä direktiivi
               
            
                  1 artiklan johdantolause
               
               
                  1 artiklan johdantolause
               
            
                  1 artiklan ensimmäinen luetelmakohta
               
               
                  1 artiklan a alakohta
               
            
                  1 artiklan toinen luetelmakohta
               
               
                  1 artiklan b alakohta
               
            
                  2 artiklan johdantolause
               
               
                  2 artiklan 1 kohdan johdantolause
               
            
                  2 artiklan 1–4 alakohta
               
               
                  2 artiklan 1 kohdan a–d alakohta
               
            
                  2 artiklan 5 alakohdan ensimmäisen alakohdan johdantolause
               
               
                  2 artiklan 2 kohdan ensimmäisen alakohdan johdantolause
               
            
                  2 artiklan 5 alakohdan ensimmäisen alakohdan a ja b alakohta
               
               
                  2 artiklan 2 kohdan ensimmäisen alakohdan a ja b alakohta
               
            
                  2 artiklan 5 alakohdan toinen alakohta
               
               
                  2 artiklan 2 kohdan toinen alakohta
               
            
                  3 artikla
               
               
                  3 artikla
               
            
                  4 artiklan 1 kohta
               
               
                  4 artikla
               
            
                  5 artiklan johdantolause
               
               
                  5 artiklan johdantolause
               
            
                  5 artiklan ensimmäinen luetelmakohta
               
               
                  5 artiklan a alakohta
               
            
                  5 artiklan toinen luetelmakohta
               
               
                  5 artiklan b alakohta
               
            
                  5 artiklan kolmas luetelmakohta
               
               
                  5 artiklan c alakohta
               
            
                  5 artiklan neljäs luetelmakohta
               
               
                  5 artiklan d alakohta
               
            
                  5 artiklan viides luetelmakohta
               
               
                  5 artiklan e alakohta
               
            
                  6 artikla
               
               
                  —
               
            
                  7 artikla
               
               
                  —
               
            
                  8 artikla
               
               
                  —
               
            
                  —
               
               
                  6 artikla
               
            
                  —
               
               
                  7 artikla
               
            
                  9 artikla
               
               
                  8 artikla
               
            
                  —
               
               
                  Liite I
               
            
                  —
               
               
                  Liite II